Държавен вестник, бр. 89, 2015 г., стр. 13

БРОЙ  89	
Д Ъ Р Ж А В Е Н  В Е С Т Н И К 	
СТР.  13  
б) точка 4 се изменя така:
„4. информират писмено Главна дирекция 
„Гранична полиция“ – МВР, за териториал­
ното поделение, в което чужденецът трябва 
да се яви.“
3. Алинея 2 се изменя така:
„(2) Когато на чужденеца е отказана 
международна закрила в Република Бълга­
рия или молбата му е отхвърлена като явно 
неоснователна с влязло в сила решение и 
Република България е длъжна да го приеме 
обратно, длъжностните лица от ДАБ – МС 
уведомяват дирекция „Миграция“ – МВР, и 
Главна дирекция „Гранична полиция“ – МВР, 
и им изпращат копие от решението.“
§ 7. Член 9 се отменя.
§ 8. Член 10 се изменя така:
„Чл. 10. Когато чужденец е настанен в 
специален дом за временно настаняване 
на чужденци и заяви, че желае да получи 
международна закрила, длъжностните лица 
от дирекция „Миграция“ – МВР:
1. незабавно уведомяват по електронна 
поща, факс, телефон или с писмо ДАБ – МС, 
че чужденецът е заявил желание да получи 
международна закрила в Република България, 
и изпращат копие на молбата му;
2. предоставят на ДАБ – МС копия от 
документи, удостоверяващи здравословното 
състояние на чужденеца;
3. изпращат на ДАБ – МС копия от всич­
ки документи, необходими за определяне на 
държавата членка, компетентна да разгледа 
молбата за международна закрила.“
§ 9. Член 11 се изменя така:
„Чл. 11. Когато чужденец е настанен в 
специален дом за временно настаняване на 
чужденци и се установи, че е подавал молба 
за международна закрила в друга държава 
членка, длъжностните лица от дирекция 
„Миграция“ – МВР:
1. уведомяват по електронна поща, факс, 
телефон или с писмо ДАБ – МС за чужденеца 
и за мястото, където е настанен;
2. изпращат на ДАБ – МС информация 
за маршрута на придвижване от държавата 
членка, в която лицето е подавало молба 
за закрила, до Република България, както 
и копия от всички документи, необходими 
за определяне на държавата членка, компе­
тентна да разгледа молбата за международна 
закрила.“
§ 10. В чл. 12, ал. 1 се правят следните 
изменения:
1. В основния текст думата „статут“ се 
заменя с „международна закрила“.
2. Точка 2 се изменя така:
„2. извършват необходимите действия по 
прехвърлянето на чужденеца в държавата 
членка;“.
§ 11. В чл. 14 думите „по реда на гла­
ва VI, раздел Iа от Закона за убежището и 
бежанците“ се заменят със „за определяне 
на компетентната държава членка“.
§ 12. Член 15 се отменя.
§ 13. Член 16 се изменя така:
„Чл. 16. Когато чужденец е задържан за 
незаконно преминаване на държавната гра­
ница или в граничната зона на Република 
България и е заявил желание за междуна­
родна закрила, длъжностните лица от Главна 
дирекция „Гранична полиция“ – МВР:
1. извършват действията, предвидени в 
българското законодателство при задържане 
на чужденец, за незаконно преминаване на 
държавната граница на Република България;
2. уведомяват ДАБ – МС за чужденец, 
заявил желание да получи международна 
закрила;
3. предават чужденеца с всички документи 
на ДАБ – МС за разглеждане на молба за 
международна закрила;
4. когато чужденец напусне територията на 
Република България – уведомяват Научноиз­
следователския институт по криминалистика 
и криминология – МВР (НИКК), за актуали­
зиране на групата данни, регистрирани от 
Република България в съответствие с чл. 11 
от Регламент Евродак, като добавят датата, 
на която лицето е напуснало територията.“
§ 14. Член 17 се изменя така: 
„Чл. 17. Когато чужденецът се намира на 
територията на друга държава членка и Ре­
публика България е компетентна да разгледа 
молбата му за международна закрила или да 
го приеме обратно, длъжностните лица от 
Главна дирекция „Гранична полиция“ – МВР:
1. след получаване на информация по 
чл. 8, ал. 1, т. 2 извършват действията по 
приемане на чужденеца и съпровождащите 
го документи;
2. връчват на чужденеца полицейско раз­
пореждане за явяване в посоченото в инфор­
мацията по чл. 8, ал. 1, т. 4 териториално 
поделение на ДАБ – МВР и им изпращат 
копие от разпореждането и съпровождащите 
чужденеца документи;
3. след получаване на информация по 
чл. 8, ал. 2 предават чужденеца на дирекция 
„Миграция“ – МВР, за извеждане от страната;
4. лица от уязвими групи се предават на 
ДАБ – МС, като за тях не се прилага раз­
поредбата на т. 2.“
§ 15. В чл. 19 се правят следните изме­
нения и допълнения:
1. Навсякъде в текста думите „Регламент 
(ЕО) № 2725/2000 на Съвета и Регламент 
(ЕО) № 407/2002 на Съвета“ се заменят с 
„Регламент Евродак“.